–Люблю вясёлыя песні, байкі. Радуюся, калі на нас глядзяць шчаслівыя вочы гледачоў, шчыра і ад душы гучаць апладысменты. Менавіта так нас сустракалі ў Елкаўскім сельскім доме культуры. Прысутныя ў зале не маглі стрымаць эмоцый: апладыравалі, спявалі разам з намі. А напрыканцы канцэртнай праграмы старшыня сельгаскааператыва выказаў словы падзякі і захаплення нашым выступленнем. Такія водгукі надоўга застаюцца ў памяці, надаюць новыя сілы і жаданне радаваць людзей сваёй творчасцю.